স্টাফ রিপোর্টার ॥ শায়েস্তাগঞ্জ সদরের বিরামচর গ্রামে পিতার বন্দীশালা থেকে শিশু সন্তানকে উদ্ধার করেছে শায়েস্তাগঞ্জ থানা পুলিশ। পরে ওই শিশুকে তার মায়ের জিম্মায় দেয়া হয়েছে। শিশুকে পেয়ে মা জেসমিন আক্তার খুশিতে আত্মহারা হয়ে উঠে। সূত্র জানায়, ওই গ্রামের সুরুজ আলীর পুত্র জুয়েল মিয়ার সাথে চুনারুঘাট ওসমানপুর গ্রামের মৃত আবুল হোসেনের মেয়ে জেসমিন আক্তারের সাথে বিয়ে হয়। বিয়ের পর তাদের কোলজুড়ে জাবেদ নামের একটি পুত্র সন্তান জন্মগ্রহণ করে। সম্প্রতি জুয়েল জেসমিনকে যৌতুকের জন্য মারপিট করে শিশু সন্তান জাবেদকে রেখে তাকে পিত্রালয়ে পাটিয়ে দেয়। এ ঘটনায় জেসমিন শায়েস্তাগঞ্জ থানায় একটি অভিযোগ দিলে গতকাল শনিবার সন্ধ্যায় ওই শিশুকে তার পিতার বন্দীশালা থেকে উদ্ধার করে মা জেসমিনের জিম্মায় দিয়ে দেন শায়েস্তাগঞ্জ থানার ওসি আনিসুজ্জামান। ...